Internacia Flughaveno Antônio Carlos Jobim

La Internacia Flughaveno Rio de Janeiro/Galeão – Antonio Carlos Jobim (IATA: GIG, ICAO: SBGL), populare konata laŭ sia origina nomo Internacia Flughaveno Galeão, estas la ĉefa flughaveno servanta al urbo Rio-de-Ĵanejro, Brazilo. En 2019, ĝi estis la kvara plej aktiva flughaveno en la lando laŭ la pasaĝertrafiko. Ĝi estas nomata laŭ la kvartalo Galeão. La Praia do Galeão (strando de la galiono) estas antaŭ la origina pasaĝerterminalo (la nuna pasaĝerterminalo de la Brazila Aerforto kaj kie oni konstruis la galionon Padre Eterno en 1663, kiu nomis la areon. Ekde la 5a de Januaro 1999, ĝi estis nomita laŭ la brazila muzikisto Antonio Carlos Jobim. La flughaveno Galeão estas eksplice menciita en lia kompono Samba do Avião. Ĝi estas la plej granda flughaveno el Brazilo laŭ grando.

En 2022 la flughaveno servis al 5 895 257 pasaĝeroj."Movimentação aeroportuária". RIOgaleão. Arkivita el la originalo la 14an de Aŭgusto 2019. Alirita la 24an de Februaro 2023.  El ili plej granda parto devenas el Argentino (249 305), Usono (171 124), Francio (80 478), Ĉilio (80 001) ktp.

La flughaveno estas je 20 km norde de la urbocentro de Rio-de-Ĵanejro. Estas luksaj (bluaj) kaj ordinaraj (flavaj) taksioj disponeblaj kaj rezerveblaj en kompanibudoj ĉe alvenejoj de ambaŭ terminaloj. Krome estas diversaj buslinioj kiuj servas al la flughaveno.

 Bildaro 

 Referencoj 



Kategorio:Flughavenoj en Brazilo
Kategorio:Transporto en Brazilo
Kategorio:Rio-de-Ĵanejro